**Sarah Maldoror**, opprinnelig **Sarah Durados,** (født 19. juli 1929 i Condom i departementet Gers i Frankrike, død 13. april 2020 i Saint-Denis) var en fransk filmregissør. Hun er blitt betraktet som en ledende skikkelse innen afrikansk film[] og kontinentets første kvinnelige regissør.[]

Liv og virke
------------

### Bakgrunn

Durados foreldre innvandret før hennes fødsel fra Guadeloupe i Karibia til det egentlige Frankrike. Faren kom fra øya Marie-Galante og moren fra departementet Gers.

Under sine studier ved Centre d’Art Dramatique de la Rue Blanche i Paris ble hun kjent med sin senere ektemann angolaneren Mário Pinto de Andrade (1928-1990). Han var nasjonalistisk aktivist, og den som stiftet Folkebevegelsen for Angolas frigjøring (MPLA, *Movimento Popular de Libertação de Angola - Partido do Trabalho*) og som ble dens første president. Som sekretær for Alioune Diop, grunnleggeren av Présence africaine, organiserte han den første kongress for svarte forfattere og kunstnere i Paris (Sorbonne, 1958) og ble nær venn av dikterne Aimé Césaire, Léopold Sédar Senghor, Frantz Fanon og Richard Wright. Han samarbeidet om utformingen av Maldorors filmmanus.[]

Med et stipend kunne hun fra 1961 til 1962 studere film i Moskva hos Mark Semjonovitsj Donskoj. Mens hun var der ble hun kjent med den senegalesiske forfatteren Ousmane Sembène.

### Karriere

Etter sin hjemkomst arbeidet hun som assistent til den italienske regissør Gillo Pontecorvo ved produksjonen av hans krigsfilm *Kampen om Algerie*. Hun var også assistent til den algeriske regissør Ahmed Lallem.

Maldorors kortfilm *Monangambee* (1968) skal utspille seg i Angola, og er basert på den historie av angolanske forfatter José Luandino Vieira. Denne 17 minutters lange filmens tittel, *Monangambée*, viser til en kodebeskjed benyttet av angolanske antikolonistiske aktivister for å sammenkalle et landsbymøte. Filmen ble innspilt av amatørskuespillere i Algerie. Den forteller om en fattig kvinne som besøker sin ektemann, som sitter i fengsel i byen Luanda. Filmen ble utvalgt til *Quinzaine des Réalisateurs* i filmfestivalen i Cannes i 1971 som representerende Angola.

Med *Des fusils pour Banta* debuterte Maldoror i 1970 som regissør for en full spillefilm. Frem til 1987 fulgte hun opp med *Sambizanga*, *Un dessert pour Constance*, *L’hôpital de Leningrad* og *Le passager du Tassili* - også dette spillefilmer. Med *Sambizanga* filmatiserte hun en fortelling fra forfatteren Luandino Vieira. Ved siden av spillefilmene inscenerte hun i 1998 flere kort- og dokumentarfilmer.

Den 13. april 2020 døde Maldoror i en alder av 90 år under koronavirusepidemien som følge av en SARS-CoV-2-infeksjon.

Filmografi (utvalg)
-------------------

* 1970: Des fusils pour Banta
* 1972: Sambizanga
* 1981: Un dessert pour Constance
* 1983: L’hôpital de Leningrad
* 1987: Le passager du Tassili

Referanser
----------

1. ↑   Bibliothèque nationale de France, catalogue.bnf.fr[Hentet fra Wikidata]
2. 1 2 3 4   fichier des personnes décédées, deces.matchid.io[Hentet fra Wikidata]
3. 1 2   Ferreira Fernandes, publisert i Diário de Notícias, www.dn.pt, utgitt 13. april 2020, besøkt 13. april 2020[Hentet fra Wikidata]
4. ↑   www.publico.pt[Hentet fra Wikidata]
5. ↑   africanfilmny.org[Hentet fra Wikidata]
6. ↑  «Sarah Maldoror - IMDb». Besøkt 30. mai 2013.
7. ↑  Guido Convents, L'Afrique ? Quel cinéma !, Epo éditions, 2003
8. ↑  Dembrow, Michael. «Sambizanga and Sarah Maldoror». Arkivert fra originalen 15. mars 2012. Besøkt 22. august 2012.  «Arkivert kopi». Arkivert fra originalen 15. mars 2012. Besøkt 14. april 2020.
9. ↑  «Sambizanga Review». MUBI. Besøkt 22. august 2012.
10. ↑   .  Manglende eller tom `|tittel=` (hjelp)

Eksterne lenker
---------------

* (en) Sarah Maldoror på Internet Movie Database Rediger på Wikidata

* (sv) Sarah Maldoror i Svensk Filmdatabas Rediger på Wikidata

* (fr) Sarah Maldoror på Allociné Rediger på Wikidata

* (en) Sarah Maldoror på AllMovie Rediger på Wikidata

* (en) Sarah Maldoror hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |